ᱪᱚᱴᱴᱚᱜᱨᱟᱢ ᱦᱚᱱᱚᱛ

ᱪᱚᱴᱴᱚᱜᱨᱟᱢ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱫᱟᱹᱠᱷᱤᱱ-ᱯᱩᱨᱩᱰᱽ ᱚᱱᱪᱚᱞ ᱨᱮ ᱢᱮᱱᱟᱜ-ᱟ᱾ ᱱᱚᱣᱟ ᱫᱚ ᱪᱚᱴᱴᱚᱜᱨᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾ ᱵᱩᱨᱩ, ᱫᱚᱨᱮᱭᱟ, ᱵᱤᱨ-ᱜᱟᱡᱟᱲ ᱢᱮᱱᱟᱜ ᱛᱮ ᱱᱟᱜᱟᱢᱨᱮ ᱪᱚᱴᱴᱚᱜᱨᱟᱢ ᱞᱮᱠᱟ ᱵᱟᱝᱞᱟᱫᱮᱥ ᱨᱮᱭᱟᱜ ᱮᱴᱟᱜ ᱦᱚᱱᱚᱛᱠᱚ ᱩᱱᱟᱸᱜ ᱥᱚᱨᱮᱥ ᱵᱟᱸᱱᱩᱜ-ᱟ᱾
ᱥᱩᱢᱩᱝ
ᱪᱚᱴᱴᱚᱜᱨᱟᱢ ᱦᱚᱱᱚᱛ ᱨᱮᱭᱟᱜ ᱥᱩᱢᱩᱝ ᱕,᱒᱘᱓ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ᱾ ᱡᱚᱜᱷᱟ ᱥᱩᱢᱩᱝ ᱞᱮᱠᱟᱛᱮ ᱵᱟᱝᱞᱟᱫᱮᱥ ᱨᱮᱭᱟᱜ ᱵᱟᱨ ᱜᱚᱴᱟᱝ ᱞᱟᱹᱴᱩ ᱦᱚᱱᱚᱛ ᱠᱟᱱᱟ᱾
ᱦᱚᱲᱠᱚ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱞᱮᱠᱷᱟ ᱧᱟᱢ ᱟᱠᱟᱱ ᱪᱚᱴᱴᱚᱜᱨᱟᱢ ᱦᱚᱱᱚᱛ ᱨᱮ ᱗᱙,᱑᱓,᱓᱖᱕ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱤᱭᱟᱹ ᱛᱟᱞᱟᱨᱮ ᱠᱚᱲᱟ ᱓᱙,᱘᱘,᱕᱕᱓ ᱜᱥᱴᱟᱝ, ᱠᱩᱲᱤ ᱓᱙,᱒᱘,᱘᱑᱒ ᱜᱚᱴᱟᱝ᱾ ᱯᱚᱨᱛᱤ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱨᱮ ᱦᱚᱲ ᱠᱚᱣᱟᱜ ᱥᱟᱶᱛᱮ ᱑᱔᱙᱘ ᱜᱚᱴᱟᱝ ᱦᱚᱲ᱾ ᱢᱚᱴ ᱦᱚᱲᱠᱚ ᱛᱟᱞᱟᱨᱮ ᱘᱖% ᱢᱩᱥᱞᱟᱹ, ᱑᱒% ᱦᱤᱱᱫᱩ, ᱟᱨ ᱒% ᱵᱳᱫᱫᱷᱚ ᱥᱟᱶ ᱟᱨᱦᱚᱸ ᱮᱴᱟᱜ ᱫᱷᱚᱨᱚᱢ ᱨᱮᱱ ᱦᱚᱲ ᱢᱮᱱᱟᱜ ᱠᱚᱣᱟ᱾
ᱱᱟᱜᱟᱢ
ᱨᱟᱡᱽᱫᱷᱟᱱᱤ ᱰᱷᱟᱠᱟ ᱠᱷᱚᱱ ᱱᱤᱭᱟᱹ ᱦᱚᱱᱚᱛ ᱒᱕᱙ ᱠᱤᱞᱚᱢᱤᱴᱟᱹᱨ ᱜᱟᱱ ᱥᱟᱹᱜᱤᱧᱟᱸ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱟᱹᱠᱷᱤᱱ ᱫᱚ ᱠᱚᱠᱥᱵᱟᱡᱟᱨ ᱦᱚᱱᱚᱛ ᱯᱩᱨᱩᱵᱽ ᱫᱚ ᱵᱟᱱᱫᱚᱨᱵᱟᱱ ᱦᱚᱱᱚᱛ, ᱨᱟᱝᱜᱟᱢᱟᱴᱤ ᱦᱚᱱᱚᱛ, ᱟᱨ ᱠᱷᱟᱜᱽᱨᱟᱪᱷᱚᱲᱤ ᱦᱚᱱᱚᱛ, ᱩᱛᱟᱹᱨ ᱫᱚ ᱯᱷᱮᱱᱤ ᱦᱚᱱᱚᱛ ᱟᱨ ᱥᱤᱧᱚᱛ ᱨᱮᱭᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱟᱨ ᱯᱩᱪᱷᱤᱢ ᱫᱚ ᱱᱳᱣᱟᱠᱷᱟᱞᱤ ᱦᱚᱱᱚᱛ ᱟᱨ ᱵᱚᱝᱜᱚᱯᱚ ᱥᱟᱜᱚᱨ(ᱚᱜᱚᱢᱚ ᱫᱚᱨᱮᱭᱟ) ᱢᱮᱱᱟᱜ-ᱟ᱾ ᱱᱚᱣᱟ ᱵᱮᱜᱚᱨᱦᱚᱸ ᱵᱩᱨᱩ ᱚᱱᱪᱚᱞ ᱥᱚᱱᱫᱤᱯ ᱫᱚ ᱪᱚᱴᱴᱚᱜᱨᱟᱢ ᱨᱮᱭᱟᱜ ᱢᱤᱫᱴᱟᱝ ᱚᱝᱥᱚ ᱠᱟᱱ ᱜᱮᱭᱟ᱾
ᱞᱟᱹᱭ ᱠᱟᱛᱷᱟ
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱪᱚᱴᱴᱚᱜᱨᱟᱢ ᱦᱚᱱᱚᱛ ᱔᱑ ᱜᱚᱴᱟᱝ ᱳᱭᱟᱨᱰ ᱛᱮ ᱢᱤᱫᱴᱟᱝ ᱥᱤᱴᱤ-ᱠᱚᱨᱯᱚᱨᱮᱥᱚᱱ, ᱑᱕ ᱜᱚᱴᱟᱝ ᱩᱯᱚᱡᱮᱞᱟ, ᱓᱒ ᱜᱚᱴᱟᱝ ᱛᱷᱟᱱᱟ (ᱩᱯᱚᱡᱮᱞᱟ ᱠᱟᱹᱢᱤ ᱚᱲᱟᱜ ᱑᱖ ᱜᱚᱴᱟᱝ ᱟᱨ ᱑᱖ ᱜᱚᱴᱟᱝ ᱢᱮᱴᱨᱚᱯᱚᱞᱤᱴᱚᱱ ᱛᱷᱟᱱᱟ), ᱑᱕ ᱜᱚᱴᱟᱝ ᱯᱳᱣᱨᱚᱥᱚᱵᱷᱟ, ᱑᱙᱐ ᱜᱚᱴᱟᱝ ᱤᱭᱩᱱᱤᱭᱚᱱ, ᱘᱙᱐ ᱜᱚᱴᱟᱝ ᱢᱚᱣᱡᱟ, ᱑᱒᱖᱗ ᱜᱚᱴᱟᱝ ᱟᱛᱚ ᱟᱨ ᱑᱖ ᱜᱚᱴᱟᱝ ᱥᱚᱝᱥᱚᱫ ᱟᱥᱚᱱ ᱠᱚᱛᱮ ᱦᱩᱭᱟᱠᱟᱱᱟ᱾
ᱢᱮᱴᱨᱚᱯᱚᱞᱤᱴᱚᱱ ᱛᱷᱟᱱᱟ'
ᱪᱚᱴᱴᱚᱜᱨᱟᱢ ᱥᱤᱴᱤ-ᱠᱚᱨᱯᱚᱨᱮᱥᱚᱱ ᱨᱮᱭᱟᱜ ᱥᱟᱶᱛᱟᱨᱮᱱ ᱑᱖ ᱜᱚᱴᱟᱝ ᱢᱮᱴᱨᱚᱯᱚᱞᱤᱴᱚᱱ ᱛᱷᱟᱱᱟ ᱢᱮᱱᱟᱜ-ᱟ᱾ ᱢᱮᱴᱨᱚᱯᱚᱞᱤᱴᱚᱱ ᱛᱷᱟᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱩᱯᱚᱡᱮᱞᱟᱠᱚ
ᱪᱚᱴᱴᱚᱜᱨᱟᱢ ᱦᱚᱱᱚᱛ ᱨᱮ ᱑᱕ ᱜᱚᱴᱟᱝ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱥᱚᱝᱥᱚᱫ ᱟᱥᱚᱱᱠᱚ
ᱞᱟᱭᱚᱝ
ᱵᱩᱨᱩ,ᱜᱟᱰᱟ,ᱫᱚᱨᱮᱭᱟ,ᱵᱤᱨ, ᱜᱟᱡᱟᱲ ᱠᱚ ᱯᱟᱹᱜᱤᱫᱽ ᱞᱟᱭᱚᱝ ᱯᱚᱠᱨᱤᱛᱤ ᱞᱟᱹᱜᱤᱫᱽ ᱱᱤᱭᱟᱹ ᱦᱚᱱᱚᱛ ᱮᱴᱟᱜ ᱦᱚᱱᱚᱛ ᱠᱷᱚᱱ ᱡᱩᱫᱟᱹ-ᱧᱚᱜ ᱜᱮᱭᱟ᱾ ᱱᱚᱰᱮ ᱵᱟᱝ ᱞᱚᱞᱚ ᱓᱓.᱘ ᱰᱤᱜᱨᱤ ᱥᱮᱞᱥᱤᱭᱟᱥ ᱟᱨ ᱡᱚᱢ ᱫᱚ ᱑᱔.᱕ ᱰᱤᱜᱨᱤ ᱥᱮᱞᱥᱤᱭᱟᱥ᱾ ᱫᱟᱜ ᱓,᱑᱙᱔ ᱠᱤᱞᱳᱢᱤᱴᱟᱨ᱾
ᱜᱟᱰᱟᱠᱚ
ᱪᱚᱴᱴᱚᱜᱨᱟᱢ ᱦᱚᱱᱚᱛ ᱨᱮᱭᱟᱜ ᱯᱚᱨᱫᱷᱟᱱ ᱜᱟᱰᱟᱠᱚ ᱠᱚᱨᱱᱚᱯᱷᱩᱞᱤ ᱜᱟᱰᱟ, ᱦᱟᱞᱫᱟ ᱜᱟᱰᱟ, ᱥᱟᱝᱜᱩ ᱜᱟᱰᱟ, ᱟᱨ ᱢᱩᱦᱩᱨᱤ ᱜᱟᱰᱟ
ᱦᱮᱡᱩᱜ-ᱥᱮᱱᱚᱜ
ᱥᱨᱮᱢᱟ ᱰᱟᱦᱟᱨ

ᱪᱚᱴᱴᱚᱜᱨᱟᱢ ᱨᱮᱭᱟᱜ ᱥᱟᱦᱚ ᱟᱢᱟᱱᱚᱛ ᱟᱱᱛᱚᱨᱡᱟᱛᱤᱠ ᱵᱤᱢᱟᱱᱵᱚᱱᱫᱚᱨ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱥᱮᱨᱢᱟ ᱰᱟᱦᱟᱨ ᱦᱮᱡᱩᱜ ᱥᱮᱱᱚᱜ ᱰᱟᱦᱟᱨ᱾

ᱥᱚᱲᱚᱠ ᱰᱟᱦᱟᱨ

ᱰᱷᱟᱠᱟ ᱥᱟᱶ ᱫᱤᱥᱟᱹᱢ ᱨᱮᱭᱟᱜ ᱟᱭᱢᱟ ᱦᱚᱱᱚᱛ ᱜᱮ ᱜᱨᱤᱱᱞᱟᱭᱤᱱ, ᱥᱳᱫᱤᱭᱟ, ᱮᱥ ᱟᱞᱚᱢ, ᱦᱟᱱᱤᱯᱷ ᱮᱱᱴᱟᱨᱯᱮᱨᱟᱭᱤᱡᱽ ᱥᱟᱶ ᱮᱥᱤ/ᱵᱮᱜᱚᱨ ᱮᱥᱤ ᱢᱚᱴᱚᱨ ᱜᱟᱹᱰᱤ ᱦᱮᱡᱩᱜ ᱥᱮᱱᱚᱜ-ᱟ᱾

ᱨᱮᱞ ᱰᱟᱦᱟᱨ

ᱰᱷᱟᱠᱟ ᱠᱷᱚᱱ ᱪᱚᱴᱴᱚᱜᱨᱟᱢ ᱟᱭᱢᱟ ᱜᱟᱱ ᱨᱮᱞ ᱜᱟᱹᱰᱤ ᱜᱮ ᱦᱮᱡᱩᱜ ᱥᱮᱱᱚᱜ-ᱟ᱾ ᱚᱱᱟ ᱛᱟᱞᱮᱨᱮ ᱛᱩᱨᱱᱟ ᱱᱤᱥᱤᱛᱟ, ᱯᱟᱦᱟᱲᱤᱠᱟ, ᱢᱚᱡᱟᱱᱚᱜᱚᱨ ᱜᱳᱫᱷᱩᱞᱤ, ᱢᱚᱡᱟᱱᱚᱜᱚᱨ ᱯᱨᱚᱵᱷᱟᱛᱤ ᱪᱚᱴᱴᱚᱜᱨᱟᱢ ᱡᱮᱭᱞ᱾ ᱚᱱᱟ ᱵᱮᱜᱚᱨᱦᱚᱸ ᱫᱤᱥᱟᱹᱢ ᱨᱮᱭᱟᱜ ᱦᱚᱱᱚᱛ ᱥᱟᱶ ᱦᱚᱸ ᱨᱮᱞ ᱜᱟᱹᱰᱤ ᱨᱮᱭᱟᱜ ᱡᱚᱜᱟᱡᱚᱜᱽ ᱢᱮᱱᱟᱜ-ᱟ᱾
ᱟᱨᱦᱚᱸ ᱧᱮᱞ
ᱪᱚᱴᱴᱚᱜᱨᱟᱢ
ᱪᱚᱴᱴᱚᱜᱨᱟᱢ ᱯᱚᱱᱚᱛ
ᱵᱟᱝᱞᱟᱫᱮᱥ ᱨᱮᱭᱟᱜ ᱦᱚᱱᱚᱛᱠᱚ
ᱵᱟᱨᱦᱮ ᱡᱚᱱᱚᱲ

ᱯᱷᱮᱵᱟᱛ
 Official Web Portal of Chittagong District

ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱᱟᱜ ᱦᱚᱱᱚᱛᱠᱚ
ᱛᱷᱚᱠ:AWB